CELEX: 62019CA0636
Language: hr
Date: 2021-10-28 00:00:00
Title: Predmet C-636/19: Presuda Suda (četvrto vijeće) od 28. listopada 2021. (zahtjev za prethodnu odluku koji je uputio Centrale Raad van Beroep – Nizozemska) – Y/CAK („Zahtjev za prethodnu odluku – Prekogranična zdravstvena skrb – Pojam „osigurana osoba” – Uredba (EZ) br. 883/2004 – Članak 1. točka (c) – Članak 2. – Članak 24. – Pravo na davanja u naravi koja pruža država članica boravišta za račun države članice koja isplaćuje mirovinu – Direktiva 2011/24/EU – Članak 3. točka (b) podtočka i. – Članak 7. – Nadoknada troškova zdravstvene zaštite primljene u državi članici različitoj od države članice boravišta i od države članice koja isplaćuje mirovinu – Pretpostavke”)

3.1.2022   
            
            
               HR
            
            
               Službeni list Europske unije
            
            
               C 2/3
            
         
      Presuda Suda (četvrto vijeće) od 28. listopada 2021. (zahtjev za prethodnu odluku koji je uputio Centrale Raad van Beroep – Nizozemska) – Y/CAK
      (Predmet C-636/19) (1)
      
      („Zahtjev za prethodnu odluku - Prekogranična zdravstvena skrb - Pojam „osigurana osoba” - Uredba (EZ) br. 883/2004 - Članak 1. točka (c) - Članak 2. - Članak 24. - Pravo na davanja u naravi koja pruža država članica boravišta za račun države članice koja isplaćuje mirovinu - Direktiva 2011/24/EU - Članak 3. točka (b) podtočka i. - Članak 7. - Nadoknada troškova zdravstvene zaštite primljene u državi članici različitoj od države članice boravišta i od države članice koja isplaćuje mirovinu - Pretpostavke”)
      (2022/C 2/03)
      Jezik postupka: nizozemski
      
         Sud koji je uputio zahtjev
      
      Centrale Raad van Beroep
      
         Stranke glavnog postupka
      
      
         Tužitelj: Y
      
         Tuženik: CAK
      
         Izreka
      
      Članak 3. točku (b) podtočku i. i članak 7. stavak 1. Direktive 2011/24/EU Europskog parlamenta i Vijeća od 9. ožujka 2011. o primjeni prava pacijenata u prekograničnoj zdravstvenoj skrbi, u vezi s člankom 1. točkom (c) i člankom 2. Uredbe (EZ) br. 883/2004 Europskog parlamenta i Vijeća od 29. travnja 2004. o koordinaciji sustava socijalne sigurnosti, kako je izmijenjena Uredbom (EZ) br. 988/2009 Europskog parlamenta i Vijeća od 16. rujna 2009., treba tumačiti na način da se umirovljenik u smislu zakonodavstva države članice, koji na temelju članka 24. te uredbe, kako je izmijenjena, ima pravo na davanja u naravi koja pruža država članica njegova boravišta za račun države članice koja isplaćuje njegovu mirovinu, mora smatrati „osiguranom osobom” u smislu članka 7. stavka 1. te direktive, koja može dobiti nadoknadu troškova prekogranične zdravstvene skrbi koju je primila u trećoj državi članici a da nije uključena u sustav obveznog zdravstvenog osiguranja države članice koja isplaćuje njezinu mirovinu.
      
         (1)  SL C 383, 11. 11. 2019.